Pono Poperio pingvinai (filmas)

Pono Poperio pingvinai – gyvo veiksmo šeimos komedinis filmas, kurio platintojas 20th Century Fox. Filmo pagrindinį vaidmenį Tomą Poperį atlieka Jim Carrey. Šis filmas paremtas pagal Richard ir Florence Atwater knygą tokiu pačiu pavadinimu. Filmo premjera turėjo būti 2011 m. rugpjūčio 12d., bet ji įvyko anksčiau – 2011 m. birželio 17d. (Lietuvoje 2011 m. birželio 24d.).

Siužetas 
Ponas Tomas Poperis (Jim Carrey) yra išsiskyręs nekilnojamojo turto agentas, kurio tėtis keliavo aplink pasaulį savo sūnaus vaikystės metu. Kai keliautojas miršta, Tomas ant savo durų slenksčio randa dėžę, kurioje yra pingvinas. Galiausiai, dėl nesusikalbėjimo, Poperį pasiekia net šeši pingvinai. Iš pradžių jis pingvinus norėjo atiduoti vietiniam zoologijos sodui, bet Tomo vaikai įsimyli juos, tad jis nusprendžia pasilikti paukščius. Tuo pat metu Poperiui duodama užduotis nupirkti Žaliąją Taverną – seną restoraną, kuriame jis vaikystėje valgydavo su savo tėčiu. Įmonė, kurioje dirba Tomas, ketino šį pastatą nugriauti ir pastatyti naują. Tačiau šio restorano pagyvenusi savininkė parduos jį tik žmogui, kuris nusakys tikrąją pastato vertę.

Turėdamas pingvinus Poperis suartėja su savo vaikais, taip pat pradeda iš naujo susitikinėti su jų mama, buvusia savo žmona. Pingvinai padeda tris kiaušinius. Du kiaušiniai išsiperi, o likęs – ne. Poperis tampa apsėstas nuo paskutinio kiaušinio, kuris vis neišsiperi, taip pat praranda savo darbą. Suprasdamas, kad kiaušinis negali būti išsaugotas, Poperis pajaučia, kad jis negali auginti pingvinų ir dovanoja juos į zoologijos sodą. Tada jis orientuoja savo dėmesį į Žaliosios Tavernos pirkimą. Tačiau Tomo vaikai ir buvusi žmona yra nusivylę jo sprendimu.

Tuomet Poperis randa pamestą laišką nuo tėčio, kuris buvo pristatytas kartu su pirmuoju pingvinu. Jame tėtis rašo, kad sūnus laikytų savo vaikus, mylėtų juos taip, kaip šis pingvinas mylėtų jį. Tomas jaučiasi kaltas dėl savo poelgio atiduodant pingvinus ir nusprendžia vykti į zoologijos sodą ir susigrąžinti jų. Kartu su buvusia žmona ir vaikais Poperis išgelbsti pingvinus, kurie turėjo būti išskirti ir parduoti kitiems zoologijos sodams. Matydama, kaip Poperis susijungia su savo šeima ir išgelbsti pingvinus, Žaliosios Tavernos savininkė sutinka jam parduoti restoraną. Užuot griovęs, Tomas atnaujina šį restoraną ir atidaro jį iš naujo.

Filmo pabaigoje Poperis su savo šeima ir pingvinais išvyksta į Antarktiką, palikdamas paukščius su jų giminaičiais. Tomo pirmasis pingvinas, Kapitonas, padeda dar vieną kiaušinį. Poperis savo vaikams pareiškia, kad jie grįš čia kai kiaušinis išsiperės.

Aktoriai 
 Aktorius – vaidmuo
 Jim Carrey – Tomas Poperis (Tom Popper)
 Ophelia Lovibond – Pipi (Pippi)
 Carla Gugino – Amanda Poper (Amanda Popper)
 Madeline Carroll – Džeinė Poper (Janie Popper)
 Maxwell Perry Cotton – Bilis Poperis (Billy Popper)
 Angela Lansbury – ponia Van Gundy (Mrs. Van Gundy)
 Philip Baker Hall – ponas Franklinas (Mr. Franklin)
 Dominic Chianese – ponas Readeris (Mr. Reader)
 Clark Gregg – Natas Džonsas (Nat Jones)
 Henry Kelemen – Tomas Poperis vaikystėje #1
 Dylan Clark Marshall – Tomas Poperis vaikystėje #2
 Frank Welker – Kapitono, Kvailelio, Smirdžiaus, Meilučio, Rėksnio ir Kandžiaus balsas (Captain, Nimrod, Stinky, Lovey, Loudy ir Bitey)
 Dee Bradley Baker – pingvinų vaikų balsas

Produkcija 
Pono Poperio vaidmenį turėjo atlikti Ben Stiller ir režisuoti turėjo Noah Baumbach; tačiau jie abu iškrito. Owen Wilson, Jack Black ir Jim Carrey buvo laikomi vieninteliais aktoriais, kurie galėjo pakeisti Stiller'į. Vaidmuo atiteko Carrey’iui. Mark Waters buvo skirtas režisieriumi. Filmavimo darbai prasidėjo 2010 m. spalį ir baigėsi 2011 m. sausį.

2010 m. rugsėjo 21d. buvo patvirtinta, kad prie komandos prisijungė Carla Gugino.

Ritmo ir atspalvių studijos (Rhythm and Hues Studios) tam tikruose kadruose pingvinus padarė animaciniais.

Nuorodos 
 Oficialus filmo puslapis 
 IMDb straipsnis

Komedijos
2011 filmai